Δήμος Ν.Σμύρνης

ΙΩΝΙΚΕΣ ΓΙΟΡΤΕΣ: ΕΠΕΤΕΙΑΚΟ ΑΦΙΕΡΩΜΑ ΣΤΗ ΜΙΚΡΑΣΙΑ
2024-09-14 21:00 - 23:00 (Europe/Athens)
Επετειακό αφιέρωμα στην Μικρασία πραγματοποιείται το Σάββατο 14 Σεπτεμβρίου στο Άλσος στο πλαίσιο των ΙΩΝΙΚΩΝ ΓΙΟΡΤΩΝ με ελεύθερη είσοδο.

Στην ημέρα μνήμης για την μεγάλη καταστροφή, συμμετέχουν:
* Το 5μελές μουσικό σχήμα Απηλιώτης Ήχος
* Η 5μελής Ορχήστρα του Παύλου Καρποδίνη με την συμμετοχή της Θέλμας Καραγιάννη
* Η Δημοτική Χορωδία της Νέας Σμύρνης “Ιωνικές Φωνές”
Ώρα έναρξης:21:00

ΟΙ SWINGIN' CATS ΣΤΙΣ ΙΩΝΙΚΕΣ ΓΙΟΡΤΕΣ
2024-09-15 21:00 - 23:00
Σ’ ένα non stop party μας καλούν οι Swingin’ Cats που ανεβαίνουν στην σκηνή των ΙΩΝΙΚΩΝ ΓΙΟΡΤΩΝ.
Με τον κομψό jazzy ήχο τους, το κέφι και την αστείρευτα δημιουργική τους φύση οι Swingin’ Cats αναμειγνύουν μουσικά ρεύματα όλων των εποχών με ευρηματικό τρόπο.
Το συγκρότημα μετρά 14 χρόνια παρουσίας στα ελληνικά μουσικά δρώμενα με εκατοντάδες εμφανίσεις σε venues και φεστιβάλ ανά την Ελλάδα και το εξωτερικό.
Είστε έτοιμοι για ένα live γεμάτο ενέργεια, κέφι και χορό μέχρι… τελικής πτώσης;
Ώρα έναρξης: 21:00
Γενική είσοδος: 7 ευρώ
Εισιτήρια στα ταμεία του Άλσους 10:00-13:00 και 17:30-20:00 καθώς και μία ώρα πριν την έναρξη της συναυλίας.

Ο ΚΟΙΝΟΣ ΔΗΜΟΣΙΟΣ ΧΩΡΟΣ: ΣΥΝΔΥΑΖΩ - ΜΕΤΑΚΙΝΟΥΜΑΙ
2024-09-16 18:30 - 20:30 | Γαλαξίας – Δημοτικός Πολυχώρος Πολιτισμού Νέας Σμύρνης, 2ας Μαΐου 16, Νέα Σμύρνη, 171 21, Greece
Η εβδομάδα για τη Βιώσιμη Κινητικότητα ανοίγει με μια σημαντική εκδήλωση που θα γίνει τη Δευτέρα 16 Σεπτεμβρίου στο πολυχώρο “Γαλαξίας” στην κεντρική πλατεία του Δήμου Νέας Σμύρνης και ώρα 18:30, προκειμένου να ανοίξει μια συζήτηση με τους πολίτες για το ρόλο του δημόσιου χώρου στις σύγχρονες πόλεις, που είναι και το θέμα της φετινής Εβδομάδας Βιώσιμης Κινητικότητας και της σχετικής εκστρατείας ευαισθητοποίησης της Ευρωπαϊκής Επιτροπής.

Πολίτες και εΕξειδικευμένοι επιστήμονες συζητούν, οραματίζονται και σχεδιάζουν μία πόλη όπου ο δημόσιος χώρος θα ανήκει και θα διαμοιράζεται σε όλες τις κατηγορίες πολιτών, όπου θα υπάρχει κοινωνική ισότητα, οδική ασφάλεια, λιγότερη ηχορύπανση και ατμοσφαιρική ρύπανση και για καλύτερη ποιότητα ζωής. Μία πόλη όπου οι άνθρωποι, οι μεταφορές και οι δραστηριότητες έχουν όλοι τον δικό τους διακριτό χώρο
Εισηγήσεις θα κάνουν οι:
Πέπη Παπαδάκη, Αρχιτέκτων Πολεοδόμος, Σύμβουλος Γεν. Γραμματέα Χωροταξίας & Αστικού Σχεδιασμού, Εθνική Συντονίστρια Ευρωπαϊκής Εβδομάδας Κινητικότητας,
Σπύρος Παπαγεωργίου, Cities For Cycling, Ιδρυτής και Διευθυντής EuroVelo Council Member, Έμιλυ Τομπουλίδου, Μηχανικός Συγκοινωνιολόγος, Χριστιάνα Πειρασμάκη, Αντιπρόεδρος ECOCITY και συντονίστρια του Προγράμματος ECOMOBILITY, Μαργαρίτα Καραβασίλη, Αρχιτέκτων-Πολεοδόμος, Ειδική Σύμβουλος Περιβάλλοντος & Κλιματικής Αλλαγής Δήμος Νέας Σμύρνης

Οι δράσεις θα συνεχιστούν για όλη την εβδομάδα και θα κορυφωθούν την Κυριακή 22 Σεπτεμβρίου, ημερομηνία που έχει καθιερωθεί ως «Ημέρα Χωρίς
Αυτοκίνητο».

Συμμετέχουμε !
Ευρωπαϊκή Εβδομάδα Κινητικότητας
Ερωτηματολόγιο του ΕΜΠ:
Ας δώσουμε δύο λεπτά από τον χρόνο μας για να το συμπληρώσουμε.
Θα συμβάλλουμε έτσι στην καλύτερη κατανόηση για το πώς μετακινούνται οι πολίτες της Αττικής!

Πατάτε τον σύνδεσμο ΕΔΩ

ΟΙ GADJO DILO ΣΤΙΣ ΙΩΝΙΚΕΣ ΓΙΟΡΤΕΣ
2024-09-16 21:00 - 23:00
Το ιδιαίτερο συγκρότημα με ερμηνεύτρια την Ηλιάνα Τσαπατσάρη, παντρεύει την τσιγγάνικη jazz παράδοση με αγαπημένα ελληνικά τραγούδια, κυρίως της σκηνής του ΄50 και του ΄60 δημιουργώντας το δικό του μοναδικό μουσικό στυλ “Manouche De Grec”Οι μουσικές που θα πλημμυρίσουν το Άλσος θα έχουν έντονο το ελληνικό στοιχείο αλλά και αναφορές στα αμερικάνικα jazz standards και τα γαλλικά τραγούδια του μεσοπολέμου,Ώρα έναρξης: 21:00Γενική είσοδος: 7 ευρώΕισιτήρια στα ταμεία του Άλσους 10:00-13:00 και 17:30-20:00 καθώς και μία ώρα πριν την έναρξη της εκδήλωσης

Ο ΘΕΜΗΣ ΑΝΔΡΕΑΔΗΣ ΣΤΙΣ ΙΩΝΙΚΕΣ ΓΙΟΡΤΕΣ
2024-09-17 21:00 - 23:00
Ο Νεοσμυρνιός Θέμης Ανδρεάδης παρουσιάζει τα 50 χρόνια Ιστορίες & Τραγούδια στην παράσταση “Είναι πολύ ωραίος!” που ανεβαίνει στις ΙΩΝΙΚΕΣ ΓΙΟΡΤΕΣ.Ο ταλαντούχος καλλιτέχνης που στην Νέα Σμύρνη δημιούργησε την οικογένειά του και ζει από το 1977 συμμετέχει για πρώτη φορά στις ΙΩΝΙΚΕΣ ΓΙΟΡΤΕΣ με το 9μελές συγκρότημά του και μας υπόσχεται ένα ιδιαίτερο μουσικό πρόγραμμα με έντεχνα τραγούδια, μπαλάντες, επιτυχίες από την εποχή των μπουάτ μέχρι και τα τελευταία σατιρικά του.Ερμηνεύουν ο Θέμης Ανδρεάδης και η Δέσποινα Ραφαήλ. Συμμετέχουν οι Άννα και Δημήτρης Ανδρεάδης.Ώρα έναρξης: 21:00Γενική είσοδος: 7 ευρώΕισιτήρια στα ταμεία του Άλσους 10:00-13:00 και 17:30-20:00 καθώς και μία ώρα πριν την έναρξη της παράστασης.

1ο NEA SMYRNI YOUTH FESTIVAL
2024-09-20 18:00 - 2024-09-21 22:00
Το 1ο NEA SMYRNI YOUTH FESTIVAL είναι γεγονός! Στις 20 και 21 Σεπτεμβρίου ο Δήμος Νέας Σμύρνης υποδέχεται τα νεανικά συγκροτήματα της πόλης και δίνει χώρο στους νέους να εκφράσουν ελεύθερα και δημιουργικά τα καλλιτεχνικά τους ταλέντα.Για δύο βραδιές το Άλσος θα πλημμυρίσει με μουσική και χορό αλλά η φιλοδοξία είναι τις επόμενες χρονιές να εμπλουτιστεί και με άλλου είδους καλλιτεχνικές δραστηριότητες.Το φεστιβάλ εντάσσεται στην ευρύτερη προσπάθεια του Δήμου Νέας Σμύρνης να δημιουργήσει κανάλια επικοινωνίας και εξωστρέφειας για τους νέους ανθρώπους ώστε να ενεργοποιηθούν τα πιο ζωντανά και ελπιδοφόρα κύτταρα της κοινωνίας μας.

Συμμετέχουν με την σειρά που εμφανίζονται οι καλλιτέχνες – συγκροτήματα:

Παρασκευή 20 Σεπτεμβρίου• Αλεξάνδρα Πολυχρονοπούλου• Κλείσε τα Φώτα• Σωτήρης Γαλαίος• Μι Έψιλον• Γαλάτεια Γεωργιάδη• Fata Morgana• Busted• Renegades of Rage• On Our Way Home

Σάββατο 21 Σεπτεμβρίου• Bandaloud• Twenty Four Seven• Lionder• Φραμπουάζ Μπαράζ• Μάνος Χαμπίδης• Τέχνη Χρω• Near Fields• Coda• Έξω ΦρενώνΤην εκδήλωση θα ανοίξουν οι Πρωταθλήτριες Ελλάδας και Ευρώπης Cheerleading ΑΠΟΣΠΕΡΙΔΕΣ Νέας ΣμύρνηςΏρα προσέλευσης 18:00Είσοδος Ελεύθερη

Χορευτικό συγκρότημα της Ένωσης Ποντίων Νέας Σμύρνης «Η Μαύρη Θάλασσα»
2024-09-22 20:30 - 22:30

Μορφωτικός Σύλλογος Ανεμωτισίων
2024-09-25 20:30 - 22:30

Ένωση Κρητών Νέας Σμύρνης
2024-09-26 20:30 - 22:30

Αδελφότητα Κλεισαριτών «Άγιος Νικόλαος»
2024-09-27 20:30 - 22:30

55η Τακτική Εθελοντική Αιμοδοσία
2024-09-28 09:00 - 13:00

1ο ΦΕΣΤΙΒΑΛ ΧΟΡΩΔΙΩΝ ΝΕΑΣ ΣΜΥΡΝΗΣ
2024-09-30 20:30 - 22:30
Η πρώτη μεγάλη χορωδιακή συνάντηση στη Νέα Σμύρνη πραγματοποιείται την Δευτέρα 30 Σεπτεμβρίου στο Άλσος.
Συμμετέχουν η Χορωδία του Ελληνικού Ερυθρού Σταυρού υπό την διεύθυνση της Αλεξάνδρας Μητσοπούλου, η Δημοτική Χορωδία Νέας Σμύρνης “Σμύρνα” υπό την διεύθυνση του μαέστρου Γεωργίου Ζιάκα, η Νεανική Χορωδία Λεοντείου Λυκείου υπό την διεύθυνση της Κατερίνας Βασιλικού και η Δημοτική Χορωδία Νεμέας υπό την διεύθυνση της Γεωργίας Γιαννακοπούλου.
Ώρα έναρξης 20:30
Είσοδος ελεύθερη

ΔΙΑΠΟΛΙΤΙΣΜΙΚΗ ΕΚΔΗΛΩΣΗ ΣΤΟ ΑΛΣΟΣ
2024-10-05 10:30 - 12:30
Μια διαφορετική εκδήλωση για την αποδοχή, την συνεργασία, την ισότιμη συνύπαρξη διοργανώνει το Σάββατο 5 Οκτωβρίου, η Κοινωνική Υπηρεσία του Δήμου Νέας Σμύρνης στο Άλσος.Στην εκδήλωση με τίτλο “Ελάτε να γνωριστούμε, να μοιραστούμε, να παίξουμε!” η οποία συνδιοργανώνεται με την Διεθνή Κοινωνική Υπηρεσία (Ελληνικός Κλάδος), θα συμμετέχουν γονείς και παιδιά που έχουν υιοθετηθεί από τρίτες χώρες καθώς και όσοι ενδιαφέρονται για την διαπολιτισμικότητα και την σημασία της στις σύγχρονες κοινωνίες.Οι συμμετέχοντες θα μοιραστούν εμπειρίες, θα διασκεδάσουν , θα παίξουν, θα χορέψουν και θα λάβουν μέρος σε παραδοσιακά δρώμενα.
Ώρα έναρξης: 10:30Είσοδος ελεύθερη

2ο PET DAY
2024-10-05 11:00 - 20:00 | Γαλαξίας – Δημοτικός Πολυχώρος Πολιτισμού Νέας Σμύρνης, 2ας Μαΐου 16, Νέα Σμύρνη, 171 21, Greece

ΠΑΡΑΜΥΘΙΑ ΓΙΑ ΜΙΚΡΟΥΣ ΚΑΙ ΜΕΓΑΛΟΥΣ
2024-10-05 18:30 - 20:30
“Η Μαμά πεταλούδα συναντά Το κάτι” είναι το βιβλίο της Δρ. Ειδικής Παιδαγωγικής και Ψυχολογίας Αδαμαντίας Ψαλλιδάκου που παρουσιάζεται το Σάββατο 5 Οκτωβρίου, ώρα 18:30 στη Δημοτική Βιβλιοθήκη (Αϊδινίου 28)Πρόκειται για σειρά παραμυθιών για μικρούς και μεγάλους για την οποία θα μιλήσουν ο Βασίλης Πανόπουλος, Δάσκαλος – Μουσικός, Δρ. Θεατρολογίας, η Σοφία Σουέρεφ, Δασκάλα Γενικής – Ειδικής Αγωγής MSc, και ο Γιώργος Μαύρος, Δημοσιογράφος – Ψυχοθεραπευτής.Η εκδήλωση επίσης περιλαμβάνει τραγούδι από την Μαργαρίτα Μπρεντάνου και τον Γιάννη Ψαλλιδάκο, αλλά και Βιωματικό Εργαστήρι με τον Ψυχολόγο – Χοροθεραπευτή Ανδρέα Κολίσογλου.Συντονίζει ο Αντιδήμαρχος Νεολαίας & Πρασίνου Κωστής Αναγνωστόπουλος.

ΕΚΔΗΛΩΣΗ ΓΙΑ ΤΗΝ ΠΑΓΚΟΣΜΙΑ ΗΜΕΡΑ ΨΥΧΙΚΗΣ ΥΓΕΙΑΣ
2024-10-10 18:30 - 20:30
Μια συζήτηση για την οικογένεια και το σχολείο με τίτλο “Πως να κρυφτείς απ’ τα παιδιά”, διοργανώνει στις 10 Οκτωβρίου η Τοπική Ομάδα Προαγωγής Ψυχικής Υγείας (Τ.Ο.Π.Ψ.Υ.) του Δήμου Νέας Σμύρνης με αφορμή την Παγκόσμια Ημέρα Ψυχικής Υγείας.
Για το θέμα θα συζητήσουν ο Ευάγγελος Κωνσταντίνου, Κοινωνικός Ψυχολόγος (MSc) – Ψυχοθεραπευτής, η Ανδριάννα Γαλαίου, Κοινωνική Λειτουργός και η Ελένη Ρηγούτσου, Κλινική Ψυχολόγος.
Τους καλεσμένους θα συντονίσει ο Γιώργος Ιωακειμίδης, Κοινωνικός Λειτουργός, Διευθυντής Κοινωνικής Υπηρεσίας του Δήμου Νέας Σμύρνης.
Η εκδήλωση θα πραγματοποιηθεί στην Αίθουσα Δημοτικού Συμβουλίου “Μπάμπης Μπεχλιβανίδης” (2ας Μάϊου 8, 3ος όροφος).

Ώρα έναρξης 18:30
Είσοδος ελεύθερη.

ΠΑΙΧΝΙΔΙΑ ΚΑΙ ΣΥΝΑΙΣΘΗΜΑΤΑ ΣΤΗΝ ΔΗΜΟΤΙΚΗ ΒΙΒΛΙΟΘΗΚΗ
2024-10-12 18:00 - 20:00
Το βιβλίο “Αυτό που αισθάνομαι” της Δραματοθεραπεύτριας Αριστέας Κοντραφούρη παρουσιάζεται το Σάββατο 12 Οκτωβρίου, ώρα 18:15 στη Δημοτική Βιβλιοθήκη (Αϊδινίου 28).
Το βιβλίο απευθύνεται σε παιδιά, γονείς, θεραπευτές και παιδαγωγούς και περιλαμβάνει προτάσεις παιγνιοθεραπείας για την διαχείριση των συναισιθημάτων. Θα ακολουθήσει συζήτηση με μικρούς και μεγάλους που θα είναι γεμάτη παιχνίδια και συναισθήματα.
Για το βιβλίο θα μιλήσουν ο Εικονογράφος Γιώργος Κομιώτης και ο Ψυχολόγος MSc Ιωάννης Πίμπας.
Την βραδιά θα “ντύσει” μουσικά με την κιθάρα της η Σοφία Τσιμαχίδου.

Ευρωπαϊκό Επιστημονικό Συνέδριο upPE-T
2024-10-17 09:30 - 16:00
Ο Δήμος Νέας Σμύρνης συμμετέχει στο Ευρωπαϊκό έργο Έρευνας και Καινοτομίας, upPE-T H2020 στοχεύοντας στην επαναχρησιμοποίηση πλαστικών προϊόντων και τη μετατροπή τους σε αποδομήσιμο βιοπλαστικό που θα χρησιμοποιείται για την παραγωγή συσκευασιών τροφίμων και ποτών, οι οποίες αποτελούν σχεδόν το 60% των συνολικών πλαστικών απορριμμάτων στην Ευρώπη.
Στο πλαίσιο αυτό ο Δήμος Νέας Σμύρνης διοργανώνει στις 17 Οκτωβρίου 2024, ώρα 9:30 – 14:30 στην Αίθουσα του Δημοτικού Συμβουλίου, Επιστημονικό Συνέδριο με θέμα “Βιοαποικοδόμηση πλαστικών: το επόμενο κεφάλαιο στην επαναχρησιμοποίηση μέσω ενζυματικής βιοκατάλυσης”
Την ίδια μέρα στην Κεντρική Πλατεία διοργανώνεται και OPEN INFO DAY για θέματα κυκλικής οικονομίας, ανακύκλωσης και επαναχρησιμοποίησης.
Δείτε την ατζέντα ΕΔΩ
Δήλωση Συμμετοχής: ΕΔΩ

Διαδικτυακή παρακολούθηση:
https://youtube.com/live/Amx9–j4VBA?feature=share YouTube Ελληνική Διερμηνεία
https://youtube.com/live/9os5R-ZCZRk?feature=share YouTube Αγγλική Διερμηνεία
https://www.facebook.com/events/1583203472269322/ Facebook Ζωντανός Ήχος

ΠΑΡΟΥΣΙΑΣΗ ΒΙΒΛΙΟΥ ΣΤΟΝ ΓΑΛΑΞΙΑ
2024-10-23 19:00 - 21:00
Το νέο της μυθιστόρημα με τίτλο “Το καφέ της οδού Σκουφά” (εκδόσεις Όταν) παρουσιάζει την Τετάρτη 23 Οκτωβρίου, ώρα 19:00 η εκπαιδευτική υπεύθυνη της Λέσχης Ανάγνωσης του Δήμου Νέας Σμύρνης Σοφία Παράσχου.
Για το βιβλίο θα μιλήσουν η φιλόλογος-συγγραφέας Καίτη Παπαδάκη και η φιλόλογος Πόπη Γιαννακού. Αποσπάσματα του βιβλίου θα διαβάσουν οι ηθοποιοί Γιώργος Γιαννούτσος και Μαρία Μπακέλα.
Η εκδήλωση θα πραγματοποιηθεί στον Δημοτικό Πολυχώρο “Γαλαξίας”.

ΑΙΜΟΔΟΣΙΑ ΣΤΗΝ ΑΓΙΑ ΦΩΤΕΙΝΗ
2024-11-03 10:00 - 13:30
Την 90η αιμοδοσία διοργανώνει η Ιερά Μητρόπολη Νέας Σμύρνης την Κυριακή 3 Νοεμβρίου, ώρα 10:00-13:30.
Η αιμοδοσία θα πραγματοποιηθεί στον Ιερό Ναό Αγίας Φωτεινής

ΤΟ ΧΡΟΝΙΚΟ ΕΝΟΣ ΔΥΣΛΕΚΤΙΚΟΥ
2024-11-08 19:00 - 21:00 | Δημοτική Βιβλιοθήκη, Νικομηδείας 7, Αθήνα, Νέα Σμύρνη, 17121, Ελλάδα
Το αυτοβιογραφικό και βραβευμένο βιβλίο του Γιάννη Πάσχου “Το χρονικό ενός δυσλεκτικού” (Εκδόσεις Περισπωμένη) παρουσιάζεται την Παρασκευή 8 Νοεμβρίου, ώρα 19:00 στη Δημοτική Βιβλιοθήκη
Πρόκειται για ένα έργο που σύμφωνα με τους κριτικούς είναι «μια αυτοβιογραφική αφήγηση λιτή όσο πρέπει, περιεκτική όσο πρέπει, εξομολογητική όσο πρέπει· τελικά ανάγνωσμα που το χαίρονται οι ενήλικες και θα το απολαύσουν οι έφηβοι»
Για το βιβλίο που έχει τιμηθεί με το Κρατικό Βραβείο 2023 και το Βραβείο Αναγνώστη 2023, ο συγγραφέας θα μιλήσει και θα συνομιλήσει με την μεταφράστρια – συγγραφέα Αλεξάνδρα Σαμοθράκη.

Ενίσχυση της ποιότητας ζωής (lifestyle) παιδιών και εφήβων προς την κατάκτηση της ευεξίας - wellbeing
2024-11-13 18:00 | Γαλαξίας – Δημοτικός Πολυχώρος Πολιτισμού Νέας Σμύρνης, 2ας Μαΐου 16, Νέα Σμύρνη, 171 21, Greece
«ΑΚΑΔΗΜΙΑ ΓΟΝΕΩΝ»
ΔΗΜΟΥ ΝΕΑΣ ΣΜΥΡΝΗΣ

«Από το Α έως το Ω: μία Ακαδημία για Γονείς»
Ακαδημαϊκό έτος 2024 – 2025 (8ο έτος)

1η Συνάντηση
Τετάρτη 13 Νοεμβρίου 2024
Ώρα 18.15 – 20.00
στον πολιτιστικό χώρο του «ΓΑΛΑΞΙΑ» στην Κεντρική Πλατεία της Ν. Σμύρνης
«Ενίσχυση της ποιότητας ζωής (lifestyle)
παιδιών και εφήβων προς την
κατάκτηση της ευεξίας – wellbeing»

Άρτεμις Κ. Τσίτσικα

Αναπλ. Καθηγήτρια Παιδιατρικής-Εφηβικής Ιατρικής
Ιατρική Σχολή Εθνικού και Καποδιστριακού Πανεπιστημίου Αθηνών
Επιστ. Υπεύθυνος Μονάδας Εφηβικής Υγείας (Μ.Ε.Υ.)
Β΄ Παιδιατρική Κλινική ΕΚΠΑ – Νοσοκομείο Παίδων “Π. & Α. Κυριακού”
Διευθύντρια ΠΜΣ «Στρ. Αναπτυξιακής και Εφηβικής Υγείας»
Πρόεδρος Ελληνικής Εταιρείας Εφηβικής Ιατρικής (ΕΕΕΙ)/UNESCO LoI

Οι ενδιαφερόμενοι ΘΑ ΕΓΓΡΑΦΟΥΝ ΔΙΑΔΙΚΤΥΑΚΑ,
στον παρακάτω σύνδεσμο:
ΣΥΝΔΕΣΜΟΣ ΕΓΓΡΑΦΩΝ
https://forms.gle/C8ZhQidS8F2w94as7

Η συμμετοχή είναι δωρεάν και θα δοθούν βεβαιώσεις παρακολούθησης σε όσους συμμετέχοντες επιθυμούν. Πληροφορίες: Γραφείο Παιδείας του Δήμου Νέας Σμύρνης κ. Πρώια (τηλ: 213 2025831-40) και στην ιστοσελίδα του Δήμου Ν. Σμύρνης www.neasmyrni.gr (Εκπαίδευση – Δια Βίου Μάθηση – Ακαδημία Γονέων).
E-mail ΑΚΑΔΗΜΙΑΣ ΓΟΝΕΩΝ Δήμου Νέας Σμύρνης: ns.akadimiagoneon@gmail.com

ΕΘΕΛΟΝΤΙΚΗ ΑΙΜΟΔΟΣΙΑ
2024-11-19 16:00 - 20:00
Εθελοντική αιμοδοσία διοργανώνει η Σχολή Ανώτερης Επαγγελματικής Κατάρτισης (ΣΑΕΚ) Νέας Σμύρνης και ο Εμπορικός Σύλλογος Νέας Σμύρνης με την συνδρομή του Ελληνικού Ερυθρού Σταυρού.Η αιμοδοσία θα πραγματοποιηθεί την Τρίτη 19 Νοεμβρίου 2024 από τις 16:00 έως τις 20:00 στην αίθουσα πολλαπλών χρήσεων της ΣΑΕΚ (Μηδείας και Κύπρου 25).Στον ίδιο χώρο θα γίνει λήψη δείγματος σιέλου για εθελοντές δότες μυελού των οστών.

ΒΕΓΓΕΡΑ – ΕΡΓΑΣΤΗΡΙΟ ΑΠΟ ΤΟ Ε’ ΚΑΠΗ ΝΕΑΣ ΣΜΥΡΝΗΣ
2024-11-19 17:00 - 20:00
Μια διασκεδαστική βεγγέρα – εργαστήριο για την εξάσκηση των νοητικών τους δεξιοτήτων διοργανώνει η Ομάδα Λογοτεχνίας του Ε’ ΚΑΠΗ Νέας Σμύρνης την Τρίτη 19 Νοεμβρίου, ώρα 17:00. Η εκδήλωση θα πραγματοποιηθεί στον χώρο συναντήσεων του Ε’ ΚΑΠΗ ( Ελλησπόντου 65 και Ταταούλων )
Η μεθοδολογία βασίζεται στην ενεργοποίηση των φαιών κυττάρων του εγκεφάλου και τα μέλη των ΚΑΠΗ θα καταπιαστούν ομαδικά με έξυπνες ασκήσεις που εμπνεύστηκαν από το βιβλίο «οι Βεγγέρες μας» αλλά και με άλλες που σκέφτηκαν από κοινού η Ιωάννα Στεφανίδη και η Ευγενία Μανωλοπούλου.
Το εργαστήριο όπως και η αξιολόγηση θα είναι ομαδικά και την νικήτρια ομάδα περιμένουν δωράκια

ΟΜΙΛΙΑ ΓΙΑ ΤΟΝ ΕΛΛΗΝΙΚΟ ΕΜΦΥΛΙΟ ΣΤΟΝ "ΓΑΛΑΞΙΑ"
2024-11-22 19:30 - 21:30
Ομιλία με θέμα “Γιατί αξίζει να μαθαίνουμε Ιστορία; Η δεκαετία του ’40 και ο πόλεμος των ταυτοτήτων” είναι το θέμα της ομιλίας του Δρ Ραϋμόνδου Αλβανού, διδάσκοντα στο Ελληνικό Ανοικτό Πανεπιστήμιο την Παρασκευή 22 Νοεμβρίου, ώρα 19:30 στον Δημοτικό Πολυχώρο “Γαλαξίας”
Η ομιλία βασίζεται στις ξεναγήσεις που έκανε ο συγγραφέας στο Πάρκο Εθνικής Συμφιλίωσης στο Γράμμο και αποτυπώθηκαν στο βιβλίο του “Ο Ελληνικός εμφύλιος. Μνήμες σε πόλεμο και σύγχρονες πολιτικές ταυτότητες”.
Την εκδήλωση θα προλογίσει ο Αντιδήμαρχος Πρασίνου & Νεολαίας Νέας Σμύρνης, Κώστας Αναγνωστόπουλος

ΠΑΡΟΥΣΙΑΣΗ ΒΙΒΛΙΟΥ ΣΤΟΝ ΓΑΛΑΞΙΑ
2024-12-02 19:00 - 21:00
Το βιβλίο της Μαρίας Χατζηχριστοδούλου “Έρωτας όπως θάνατος – Μια νύχτα του Φεντερίκο Γκαρθία Λόρκα” (Εκδόσεις ΣΜΙΛΗ) παρουσιάζεται την Δευτέρα 2 Δεκεμβρίου, ώρα 19:00 στον Δημοτικό Πολυχώρο “Γαλαξίας”.
Για το βιβλίο θα μιλήσουν η φιλόλογος-ποιήτρια Ελένη Αράπη, η εκπαιδευτικός Νίνα Γεωργιάδου και η Δρ. Φιλολογίας Γιούλη Χρονοπούλου.
Την συζήτηση θα συντονίσει ο φιλόλογος-συγγραφέας Δημήτρης Χριστόπουλος.

ΕΡΑΝΟΣ ΑΓΑΠΗΣ ΑΠΟ ΤΗΝ ΙΕΡΑ ΜΗΤΡΟΠΟΛΗ ΝΕΑΣ ΣΜΥΡΝΗΣ
2024-12-08 08:00 - 2024-12-22 20:00
Με κεντρικό μήνυμα “Όλοι μαζί για τους συνανθρώπους μας” θα πραγματοποιηθεί από τις 8 έως και τις 22 Δεκεμβρίου ο καθιερωμένος Έρανος Αγάπης της Ιεράς Μητρόπολης Νέας Σμύρνης.

Τα ενοριακά συνεργεία εθελοντριών κυριών θα χτυπήσουν τις πόρτες των δημοτών τις συγκεκριμένες ημέρες προκειμένου να στηριχτεί το φιλανθρωπικό έργο της Μητρόπολης.

Σε μήνυμά του Μητροπολίτης Νέας Σμύρνης κ.κ. Συμεών αναφέρει: “Έχουμε την βεβαιότητα ότι όλοι σας κι εφέτος θα ανταποκριθείτε στο προσκλητήριο της τοπικής μας Εκκλησίας και θα ενισχύσετε απλόχερα, όπως κάθε χρόνο τον Έρανο Αγάπης”.

ΕΚΔΗΛΩΣΗ ΓΙΑ ΤΟ ΑΓΧΟΣ ΑΠΟ ΤΟ Ε’ ΚΑΠΗ
2024-12-10 17:00 - 19:00
«Το άγχος και η σημασία του στη ζωή μας» είναι το θέμα της εκδήλωσης – συζήτησης που διοργανώνει το Ε΄ΚΑΠΗ Νέας Σμύρνης την Τρίτη 10 Δεκεμβρίου 2024 ώρα 17.00
Γιατί μπροστά σε μια δύσκολη κατάσταση της καθημερινότητας μας αντιδρούμε με ένα αίσθημα δυσφορίας, ανησυχίας, φόβου ή τρόμου για το τι μέλλει γενέσθαι; Γιατί δυσκολευόμαστε να ελέγξουμε το άγχος μας;
Απαντήσεις σε αυτά ερωτήματα και πολλά ακόμα θα δώσει ο Αλέξανδρος Μοροχλιάδης Ψυχολόγος και υπαρξιακός συστημικός ψυχοθεραπευτής, ο οποίος θα κουβεντιάσει με τους παριστάμενους τον ρόλο που διαδραματίζει το stress στην υγεία και την καθημερινότητα.

Γνωρίζοντας την Κοινωνική και Πολιτιστική Συνταγογράφηση
2024-12-10 18:00 - 20:30
Η κοινωνική και πολιτιστική συνταγογράφηση είναι μία πρακτική διασύνδεσης και παραπομπής των πολιτών που επισκέπτονται έναν επαγγελματία υγείας ή πρόνοιας, σε κοινωνικές δραστηριότητες, ως συμπληρωματική μαζί με άλλες μεθόδους παρέμβασης. Μία δραστηριότητα πρόληψης ως πρακτική ενδυνάμωσης.
Οι δραστηριότητες αυτές προσφέρονται σε συνεργασία με την τοπική κοινότητα και μπορεί να είναι: πολιτιστικές δράσεις (ομάδες χορού, θεάτρου κ.λπ.), επίσκεψη χώρων πολιτισμού (μουσεία, εκθέσεις), άθληση, ομαδική μάθηση, κηπουρική, αλλά και κοινωνικές δράσεις, όπως εθελοντισμός, συμμετοχή σε επαγγελματικούς φορείς κ.ο.κ.
Η κοινωνική και πολιτιστική συνταγογράφηση υλοποιείται από τον Δήμο μας πιλοτικά σε συνεργασία με το Κέντρο Ερευνών Κοινωνικών και Ανθρωπιστικών Κρίσεων του Πανεπιστημίου Δυτικής Αττικής.

Η παρουσίαση – και η έως τώρα πορεία – του πιλοτικού αυτού προγράμματος θα πραγματοποιηθεί την Τρίτη 10 Δεκεμβρίου στις 6μμ, στην Αίθουσα Δημοτικού Συμβουλίου “Μπάμπης Μπεχλιβανίδης” – 2ας Μαΐου 8, 3ος όροφος, Πλατεία Νέας Σμύρνης

Παιδιά, έφηβοι και διαδίκτυο : δυνατότητες, προκλήσεις και ο ρόλος της οικογένειας
2024-12-11 18:00 - 20:30
«ΑΚΑΔΗΜΙΑ ΓΟΝΕΩΝ»
ΔΗΜΟΥ ΝΕΑΣ ΣΜΥΡΝΗΣ

«Από το Α έως το Ω: μία Ακαδημία για Γονείς»
Ακαδημαϊκό έτος 2024 – 2025 (8ο έτος)

2η Συνάντηση
Τετάρτη 11 Δεκεμβρίου 2024
«ΓΑΛΑΞΙΑ», ώρα 18:15
«Παιδιά, έφηβοι και διαδίκτυο :
δυνατότητες, προκλήσεις και
ο ρόλος της οικογένειας»

Γεώργιος Νάκος
Α/Α΄(ΥΓ) Δρ. Ψυχολόγος
Δίωξη Ηλεκτρονικού Εγκλήματος
ΠΜΣ «Στρ. Αναπτυξιακής και Εφηβικής Υγείας»

Η συμμετοχή είναι δωρεάν και θα δοθούν βεβαιώσεις παρακολούθησης σε όσους συμμετέχοντες επιθυμούν. Πληροφορίες: Γραφείο Παιδείας του Δήμου Νέας Σμύρνης κ. Πρώια (τηλ: 213 2025831-40) και στην ιστοσελίδα του Δήμου Ν. Σμύρνης www.neasmyrni.gr (Εκπαίδευση – Δια Βίου Μάθηση – Ακαδημία Γονέων).
E-mail ΑΚΑΔΗΜΙΑΣ ΓΟΝΕΩΝ Δήμου Νέας Σμύρνης: ns.akadimiagoneon@gmail.com
